**Floricică-n foi albastră**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Floricică-n foi albastră!

Păcat de dragostea noastră

Că e lumea rea şi hoaţă,

Umblă-n faţă să ne-o scoată.

Toţi strig şi fac gură largă

Dragostea ca să ne-o spargă,

Of! draga mea în lume una,

Mai frumoasă decât luna,

Cu feţişoara ca crinul

Şi cu ochii ca seninul,

Din mână dacă m-ar pierde,

Cine o să te dezmierde?

Cine-o să-mi apuce locul

Să-şi fericească norocul?